Ła bisa ła ze na tìpega inbarcasion gardezana, utiłizada inte ła Voga in pìe. L'inbarcasion ła ze łonga sirca 10,5 metri, co un fondo piato, e dispone de 4 incàlmi , uno paròmo de i vogadóri in pìe . L'asensa de na cołonba, oltra a mołar na notevołe manévołesa, ła conferise anca mazor stabiłità in mezo. Da sècołi ła ze na tradisional inbarcasion da pesca e da conpetision inte i paezi che i se afasa su'l Lago de Garda. Onji istà ła Łiga Bisse ła organiava su'l Lago de Garda e su'l Lago de Izeo un canpionato in noturna che'l vede inpenjà i armi dei mazori sentri łacustri. Łe regate łe se tien da zunjo ad agosto inte łe acue davanti a ła sitadina ospitante. El parcorso el ze łongo sirca 1.400 metri e el ze costituìo da 6 corsìe parałełe de sirca 350 metri, da parcorer par do volte . Numarozi ze i i ziri boa, che i rechiede na tècnega partegołar, da'l momento che i vogadori i ga da far rodar su propio aso na inbarcasion łonga oltra 11 metri.